## **ДО**

## **ОБЩИНСКИ СЪВЕТ**

## **НА ОБЩИНА ПЪРВОМАЙ**

### **предложение**

**ОТ**

**НИКОЛАЙ ГЕОРГИЕВ МИТКОВ – КМЕТ НА ОБЩИНА ПЪРВОМАЙ**

**ОТНОСНО:** Обсъждане и одобряване наГодишен доклад за наблюдение на изпълнението през 2023 година на План за интегрирано развитие на Община Първомай (ПИРО) 2021-2027 г.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

С Решение № 101 от 30.09.2020 г. на Общински съвет – Първомай е приет План за интегрирано развитие на Община Първомай 2021-2027 година. Той определя целите и приоритетите за развитието на Oбщината като елемент на развитието на страната и в частност на Южен централен район за планиране. Разработен е в съответствие с Областната стратегия и схема за развитие и устройство на област Пловдив и Националната стратегия за регионално развитие.

Планът за интегрирано развитие на Община Първомай е основен инструмент за прилагане на регионалната политика за устойчиво и балансирано развитие на общинско ниво, както и за ефективно управление на общината през периода 2021 – 2027 година.

Важен момент в процеса за изпълнение на плана е наблюдението на изпълнението. Основаната цел е да се следи в краткосрочен и дългосрочен аспект постигането на набелязаните стратегически приоритети за местно развитие, чрез осъществяване на определени, предварително дефинирани дейности. Посредством способите за наблюдение на изпълнението и оценка на резултатите, регламентирани в закона и правилника за прилагането му, се извършва процеса на контрол и се набелязват мерки за актуализация на плана.

В изпълнение на чл. 72, ал.1 и ал.2 от Правилника за прилагане на Закона за регионалното развитие (*Обн. ДВ. бр.70 от 7 август 2020г.),* кметът на общината организира наблюдението на изпълнението на плана, като за резултатите от наблюдението се разработва годишен доклад.

 Съгласно текста на ал.4 на чл.72 от ППЗРР, годишният доклад за наблюдението на изпълнението на плана за интегрирано развитие на общината се изготвя и внася за обсъждане и одобряване от общинския съвет до 31 март на всяка следваща година.

 В тази връзка представям на Общински съвет на община Първомай, за обсъждане и одобряване на Годишен доклад за наблюдение на изпълнението през 2023 година на Планът за интегрирано развитие на Община Първомай 2021 - 2027 г.

 Предвид гореизложеното и на основание чл.21, ал.2 във връзка с чл.21, ал.1, т.23 и т.24 от Закона за местното самоуправление и местната администрация, във връзка с чл.24, т.4 от Закона за регионално развитие, чл.72, ал.3 и ал.4 от Правилника за прилагане на Закона за регионално развитие предлагам на Общински съвет на община Първомай да приеме следното

РЕШЕНИЕ:

Одобрява Годишен доклад за наблюдение на изпълнението през 2023 година на Планът за интегрирано развитие на Община Първомай 2021 - 2027 г.

Мотиви: необходимостта от осъществяване на наблюдение и контрол от страна на Общински съвет община Първомай върху изпълнението през 2023 г. на Планът за интегрирано развитие на Община Първомай 2021 - 2027 г. и изпълнение на законовите задължения.

**Приложение:** Годишен доклад за наблюдение на изпълнението през 2023 година на Планът за интегрирано развитие на Община Първомай 2021 - 2027 г.

**ВНОСИТЕЛ: /П/**

**НИКОЛАЙ МИТКОВ**

*Кмет на община Първомай*